Egyetlen céllal érkeztem ebbe a játékba:
pénzt akartam nyerni.
Menekültek gyermeke vagyok,
és látni akarom az arcukat, amikor odaadom nekik ezt a pénzt.
Muszáj nyernem.
Nem látok más lehetőséget.
Tizenhárom évesen elveszítettem az édesanyámat,
és apámnak sok áldozatot kellett hoznia.
Nagyon szeretnék örömet szerezni neki.
Bejutottam a döntőbe, és akár meg is nyerhetem a játékot,
ami felfoghatatlan.
És most már nem állíthat meg semmi.
Főállású apa vagyok, és ez már nem babra megy.
Mindent meg kell tennem,
hogy gondoskodjak a családomról, és javítsak a helyzetünkön.
Meg akarom mutatni a fiaimnak és a feleségemnek, hogy mire vagyok képes.
Már csak ennyi hiányzik hozzá, hogy megnyerjem az egész játékot.
Malajziai utazásunk George Townban ér véget.
A játékosok ma este kitöltik az utolsó kvízt,
és most már nem hibázhatnak.
Ideje egyszer és mindenkorra eldönteni, hogy ki a tégla.
KI A TÉGLA?
Ám előtte vár rájuk az utolsó küldetés,
amely során utoljára tesztelhetik gyanúikat.
És a játékosaink nemsokára rájönnek,
hogy ebben a játékban a helyes út könnyen aknamezővé válhat.
Papíron Michael tűnik a nyilvánvaló téglának.
- Jobbra! Ez a bal. - Lődd le!
Ha tudnék célozni, lelőném.
Végig nagyon taktikusan játszott.
Túl nehéz. Betörtem a hajót.
Bocsi, nálam volt a felmentés.
Annyira tudtam!
Hajlandó volna egy sima játékos ilyen sok pénzt veszíteni azért,
hogy gyanúsnak tűnjön?
Ha mindenki igazat mondott, akkor Muna a fő gyanúsítottunk.
Valaki hazudott.
Ugyanakkor Sean meg kiismerhetetlen.
A lényeg, hogy tíz ropi van nálam.
A szerencsesütis küldetésnél például nagyon rosszul hazudott.
Még egy ötéves is átlátott volna rajta.
Felmentés! Attól még szeretlek titeket.
Viszont amikor Q jött vissza, elképesztően jól hazudott.
Ha visszahozunk, az máris 20 rugó. Mi pedig a pénzért vagyunk itt.
Könnyen lehet, hogy Sean a tégla.
És ez nyugtalanít.
Ebben a fázisban már biztosra kell menni.
És az ösztönöm azt súgja, hogy Sean a tégla.
Idétlen apukának állította be magát.
- Helló! Túléltük! - Még valaki!
De valami nem stimmelt.
Nem megy.
Lélegezz! Ne kapkodj! Menni fog.
Aztán megnéztem a filmjét.
Beépített zsaru volt.
Remek tégla lennék.
Olyan jellemvonásokkal bírok, amik érdekessé tehetik a játékot.
Láttam, amikor szabotált.
Persze lehet, hogy csak játékosként próbál nyerni, és ezért kelti a gyanút.
Lassabban!
Öreg vagyok!
Muna is lehet a tégla,
mert csapatjátékosnak akarta mutatni magát…
Ez nagyon sok pénz!
Vagy kiszálltok ti, vagy üldögélünk tovább.
De szabotál, ha senki sem látja.
- Megvan? - Kell még egy?
Más nincs.
Ez nem jó. Kell még egy. Egy hiányzik.
Ez tökéletes húzás volna a téglától.
Vagyis biztosra kell mennem.
Most már nem szabad hibáznom, mert azon múlhat minden.
Ebben a játékban Muna a legokosabb.
Eszembe jut a telefon az első küldetésből,
amit szerintem mesterien oldott meg.
- A pénzt választottad, ugye? - Naná!
A tutajon az ő csomója oldódott ki.
Ne! Várj!
Ne!
A szabotázsakciói olyan apró szúrások, amiket észre sem veszünk…
Felmentés.
…de idővel fájni kezdenek.
- Ne! - Extrém durván.
Bocsánat.
Michaelnek viszont minden kudarcunkban szerepe volt.
- Láttál valamit? - Az égvilágon semmit.
Munát mondom, mert őrá szavaztam.
Tuti ő a tégla. Tudja, mikor kell hazudnia, és mikor nem.
Mindig jól időzít.
Vágd el a sárgát!
A csapata sosem nyer.
Soha, egyszer sem.
- Hogyan? - Naná!
- Ezt mégis hogyan? - Naná, hogy Michael!
- Helló! - Szeva, haver!
- Szia! - Hali!
Szép jó napot!
Nem azért jöttem Malajziába, hogy veszítsek a végén.
Ha kell, vért izzadok a következő küldetésen,
és megnyerem a játékot.
Ma este vége lesz.
Ez az utolsó kvíz.
Valaki nyer, valaki a tégla, és valaki egyszerűen hazamegy.
Hibának nincs helye.
Lehet, hogy pár kérdésen múlik majd.
Vagy pár másodpercen.
Nem tudhatjuk.
Próbáljunk meg együttműködni,
megszerezni a pénzt, aztán győzzön a jobbik!
Oké.
- Rajta! - Jól van.
Nekem most már mindegy, hogy növekszik-e a nyeremény.
Utolsó nap!
Mindent megteszek, hogy felkeltsem a figyelmet.
Háború van, és imádom.
Már várom.
A TÉGLA
Készen álltok?
- Az utolsó küldetés. - Eljött.
Vajon hogy érzi magát a tégla?
- Nem tudom, mondd el! - Hogy érzed magad? Öntsd ki a szíved!
- Itt ömlik. - Az jó.
Úgy érzem, közeledünk.
Hol lesz a kanyar?
Ez meg mi?
Egy sima mező.
- Mezőn kezdtünk, mezőn is végzünk? - Lehet.
Mi az a tábla?
- „Vigyázat”. - „Vigyázat”?
- „Aknaveszély”? - „Aknaveszély”?
- Ez egy aknamező? - Ne!
- Ez valami vicc! - Ne már!
Nem tudom, mi ez,
de egy aknamezőn csak egyetlen rossz lépés kell ahhoz,
hogy valami felrobbanjon.
Hol vagyunk?
Nehogy aknára lépj! Vágod?
Sziasztok, játékosok!
- Szia, Ari! - Szia!
Muna, Sean és Michael!
A kaland folyamán mind a megfelelő lépéseket tettétek meg.
És ennek most mindennél nagyobb jelentősége lesz.
Már csak egy küldetés vár rátok.
Ami most kezdődik.
Az előttetek álló út csapdákkal van tele.
A siker érdekében
át kell jutnotok három elaknásított biztonsági zónán.
Ezeken csakis egyféleképpen juthattok át biztonságosan,
és térképen is láthatjátok majd, hová kell lépnetek,
de csak 20 másodpercig.
Minden sikeres átkeléssel növelitek a nyereményt.
Ez tehát egy memóriajáték.
Jegyezzétek meg az útvonalat,
és gyűjtsétek be a pénzt!
De vigyázzatok!
Elég egyszer hibázni, és máris egy éles aknára léptek,
aktiválva a biztonsági rácsot,
és a levegőbe repítve a ládán látható pénzt.
A rácson sebezhetőek lesztek,
és minden mozdulat számítani fog,
szóval vigyázzatok, hova léptek, és legyetek résen!
Hisz egyikőtöknek nyilván az a célja, hogy kudarcot valljatok.
Az esti kvízen nem hibázhatok.
De melyikük a játékos, és melyikük a tégla?
Nem tudom.
Úgyhogy Michael és Sean minden lépésére figyelnem kell,
mert ezen múlhat, hogy képes leszek-e megalapozottan dönteni.
Ahogy haladtok előre,
a zónák egyre nehezebbé válnak.
De a megnyerhető pénzösszeg is növekszik.
Az elsőben 10, a másodikban 15,
a harmadikban pedig 25 000 dollárt nyerhettek.
Ha mindhárom ládát begyűjtitek, 50 000 dollárt tesztek a kasszába,
vagyis az egyikőtök akár 179 000 dollárt is hazavihet,
amikor a kaland végére érünk.
Még nincs a bankszámlámon, de ott lesz, ez tény.
Nagyon sok pénz!
Rengeteg.
Csak 30 percetek lesz, hogy mindhárom zónán átjussatok,
mielőtt a teljes aknamező élesedne.
Csak semmi heveskedés!
Különben…
- Bumm. Leesett. - Bumm.
- Jó poén. - Sok sikert!
Köszi.
- Ki vállalja be? - Na jó.
Vizuális típus vagyok. Szerintem jól tudok memorizálni.
Bevállalom az utolsót, ahol több pénz forog kockán.
- Uccsó? - Aha.
Oké.
Most utoljára növelhetjük a nyereményt.
Szerintem sem Sean, sem Michael nem szerezné meg a 25 000 dollárt.
Én akarom vállalni.
Ez csak 10 000, az meg 15 000.
És egyre nehezednek.
Azt hiszem, jó a memóriám.
- Játszom is ilyesmiket. - Aha.
- Akkor megyek elsőnek. - Oké.
- Tiéd a második. - Nekem oké.
Tökéletesen alakult.
Nem hiszem, hogy Muna lenne a tégla.
Michael az.
De szerintem Muna nem vágja.
Köszi, hogy a könnyűt adtad.
Az én eszem mellett érthető is.
Az utolsó kvíz előtt vagyunk,
és ha muszáj kicsit szabotálnom,
hogy magamra tereljem a gyanút,
nem fogok habozni,
hisz azzal tévútra viszem Munát.
Na, felkészültetek, hogy kinyissuk?
- Rajta! - Mehet?
- De izgulok. Robbanni fog? Ne már. - Izgulok.
- Figyelem az időt. - Mehet?
- Rajta! - Kész vagy?
Három, öt, egy, három, egy.
Ma tényleg mindent meg kell figyelnem.
Ha Sean a tégla, akkor valamit el fog rontani.
És azt látni akarom.
Három, öt, egy…
Nézd az órát!
- Mindjárt vége. - Igen.
Ez egy nagyon fontos küldetés.
Jelen pillanatban fogalmam sincs,
hogy este Munát vagy Seant jelölöm-e be téglaként.
- Tehát én kezdek? - Bizony.
Ne hagyjatok cserben!
- Dehogy. - Egyet előre.
- Igen? - Igen.
- Nyugalom! - Nem tetszik.
- Még egy? - Aha, még egy.
- Jól van. - Minden oké.
Valahogy úgy érzem, robbanni fog.
- Egy előre. - Igen, Sean.
De megdöbbentő módon…
mégsem robban.
Haladunk.
Most pedig jobbra.
Ha végignézzük, hogy teljesített eddig Sean,
fele-fele arányt kapunk.
- Még egy jobbra. - Szerintem is, még egy jobbra.
De az jár a fejemben, hogy ha nem Sean az…
Ennyi?
- Nem, még egy. - Még egy jobbra. Ügyes vagy.
Jaj!
…akkor adódik a kérdés,
hogy Michael-e a tégla.
- Na? Egyet előre? - Bízz bennünk!
- Egy előre. - Egy előre.
- Bízz bennünk! - Menj!
- Hé! - Bízz bennünk!
- Srégen! - Srégen.
Sok időnk van, bízz bennünk!
- Óvatosan! - Ne játssz a pénzzel, Sean!
Jó a memóriám.
Amikor rendőr lettem,
mindent megjegyeztem, amit hallottam.
Már csak balra kell lépned kettőt,
egyet előre, és végeztél.
- Meglesz a pénz. - Oké. Igen?
- Meglesz. - Biztos?
- Aha. - Tuti.
Úgy érzem, nincs gond az aknákkal.
De mindenképpen segíteni akarok a családomnak,
szóval bármire képes vagyok, hogy hazavigyem a pénzt.
Ez az.
És most egy előre vagy srégen? Nem emlékszem, mi jön.
Nem srégen.
Srégen.
Igen, vettem.
Ha szabotálnom kell ahhoz, hogy gyanút keltsek, semmi akadálya.
- Kész? - Kész.
- Mehet? - Mehet.
- Rajta! Ne! - Sean!
- Hogyhogy „ne”? - Sean!
- Zóna élesítve. - Sréget mondtatok!
Detonáció: három, kettő, egy.
Sean!
Az utolsó lépésnél.
Egyetlen lépés volt hátra.
Most tényleg ennyire téglagyanúsan viselkedett
az orrom előtt?
Szép volt, Sean.
Vagy lehet, hogy játékosként próbál félrevezetni minket?
Mert ha ő a tégla,
akkor miért csinálja ennyire nyilvánvalóan?
Az egyes zóna megsemmisült, a nyeremény pedig nem növekedett.
A kettes zóna még játékban van, az értéke pedig 15 000 dollár,
ha a helyes utat választjátok.
- Ez az előző kétszerese, ugye? - Igen.
- Így van. Ki vállalja be? - Ez az enyém, Muna a harmadik.
- Igen. Jó lesz. - Jó lesz? Oké.
Kész?
Oké.
- Kettő, egy… - Át egy.
- Három… - Három.
- Kettő, három, egy. - Kettő.
- Igen. Ez az. - Oké.
Egyből megjegyeztem a mintát. Most is tudom.
Kettő, egy, három, kettő, három, egy. Memorizáltam.
Hogy állunk idővel?
- Oké, itt a vége. - Aha.
- Menni fog, haver? - Oké.
- Első? - Innen.
- Ezen? - Négyes.
Egy, két, há, négy.
Tudom, hogy Michael szabotázsra készül.
Balról jobbra, vagy átlósan. Ezek a lépések.
Igen.
Ő lesz az. Tuti ő a tégla.
- Kész? - Kész.
Szép lassan!
Bumm.
- Aha. - Az az. Még egy előre.
Egyetlen pillanatra sem lankadhat a figyelmem.
Srégen balra, aztán onnan hármat előre.
- Aha. - Még egy?
Még egy előre.
Nincs olyan pillanat, amikor nem kell figyelni…
- Igen. - Srégen jobbra.
…mert az arra vonatkozó kvízkérdésen múlhat a helyezésed.
- És utána kettő, kettő? - Igen.
Úristen, meglesz elsőre.
Még egy előre.
- Biztos? - Igen.
Egy.
Oké.
- Srégen balra. - Srégen.
- Azt hiszem, jobbra.
Nem. Srégen balra.
Biztos vagyok benne, hogy srégen jobbra kell mennem.
És úgy érzem, hogy aki nyerni próbál,
az össze akar zavarni.
Nem előre és srégen jobbra?
- Nem, srégen balra! - Nem!
Srégen balra!
És az a gyanúm, hogy Sean máris szabotált.
- Biztos? - Igen!
A pénzből olyasmiket vehetnék apámnak, amikről nem is álmodtam.
Nem fogom másra bízni,
hogy megnyerjük a 15 000 dollárt.
Ebben a játékban csak magamban bízom.
Zóna élesítve.
Nem az volt a helyes út.
Borzasztóan elkeseredtem.
Két tégla van? Lehetséges, hogy ketten vannak?
Michael szándékosan nem hallgatott ránk.
Ez a pénz a családom hasznára vált volna.
Játékosok! Két zóna is megsemmisült, de továbbra sem került pénz a kasszába.
Nem valami rózsás a helyzet.
Már csak az utolsó zóna van hátra.
Mivel az értéke 25 000 dollár, hosszabb és nehezebb az eddigieknél.
- Vigyázz! Rajt! - Kész.
- Csekkold! - Még nulla.
- Fogd! Egy, két, há, négy. - Négy.
- Négy, négy, kettő, négy, négy… - Egy, két, há, négy. Egy…
Egyből láttam a mintát,
és éreztem, hogy menni fog.
Öt, kettő, öt.
- Remek. Oké lesz? - Igen.
- Megvan. - Mehet.
Kész vagy, Muna?
- Te jössz. - Rajta!
Te jössz. Tedd emlékezetessé!
Szeretném egyedül csinálni.
- Oké. - Csak rajta!
Michael és Sean, akkor beszéljetek, ha ott vagyok!
- Oké. - Egy lépés előre.
Oké.
Bumm.
- Még egy előre. - Igen.
Oké, még egyszer.
- Most balra, ugye? - Aha.
Oldalra.
Bízom magamban.
Látom magam előtt a térképet.
Tudom, hogyan jussak a végéig.
De most azt is láthatom, hogy Michael és Sean közül
melyikük akarja a kudarcomat,
és melyikük a sikeremet.
- És most négy előre. - Előre.
- Igen. - Jó.
Biztosra kell mennem a kvízen,
vagyis sürgősen rá kell jönnöm, hogy melyikük az.
- Várj! Pillanat! - Egy…
- Kettő, három, négy… - Igaza van. Egy jobbra.
A téglának ez remek alkalom arra, hogy megpróbáljon tévútra vinni.
Aztán még egy előre, Muna.
- Balra! - Most egészen a széléig.
- Az az. Szuper. - Oké, bumm.
Onnan pedig srégen jobbra!
- Aha. - Srégen jobbra.
- És négy egyenesen? - Várj!
- Most négy előre. - Igen.
Dehogyis, jobbra srégen!
Türelmesen vártam.
És így lett.
Lépek egyet előre.
Az én hibám. Azt hittem, srégen jobbra lesz.
Sean a tégla.
Csak így tovább!
Négy előre, egy oldalra, és egyenesen végig.
- Egészen a végéig. - A végéig.
Biztos?
- Igen. - Az négy.
Oké.
Végig.
- Egy előre? - Igen.
- Meglesz? - Gyerünk!
- Tovább! - Meglesz a pénz?
- Ez az! - Igen!
- Egy előre. - Meglesz a pénz!
Még kettő! Ez az!
Megyek tovább. Egy előre.
- Ez az! - Gyerünk!
- Hiszek nektek. - Még egy!
Egy előre?
Zóna biztosítva.
- És előre! - Nyomás!
Hozd a pénzt!
- Igen! - Ez az!
Ez az, Muna!
Huszonötezer dollárt tettünk a bankba.
- Tessék, te viseld! - Köszi.
Ez az, Muna!
Ez óriási eredmény.
- Legalább az utolsó küldetést jól zártuk. - Igen.
Valószínűleg nem Muna a tégla.
Játékosok! Az első két zónát elrontottátok,
a harmadikat viszont remekül megoldottátok,
amivel 25 000 dollárt szereztetek,
vagyis az utolsó küldetés végén
a bankban most…
Mondd ki, Ari!
…154 000 dollárotok van.
- Stimmel! - Ez az!
- Muna! Duplán! - Bumm!
- Az egyikőtök ennyit fog hazavinni. - Azta!
Óriási! Egy ekkora összeg mindent megváltoztat.
Gondoljatok bele, mennyi mindent jelképez ez a rengeteg pénz!
De hamarosan döntést kell hoznotok.
Vajon túljártatok a tégla eszén, vagy ő járt túl a tiéteken?
Jól van. A fináléra öltözzetek át elegáns ruhába!
- Hú, de izgi! - Igen!
- Sziasztok! Gratulálok! - Ez az!
- Halljátok, több mint 150 000 dollár! - Az az!
- Fantasztikus! - Hatalmas összeg.
Szia, Ari!
Üdvözletem! Gyertek be!
- Köszönjük. - Hű!
- Foglaljatok helyet! - Ez ám az utolsó vacsora!
Azt hiszem, tudom, ki a tégla.
Te csináltad?
- Egész nap főztem. - Látszik.
Ugyanakkor továbbra is koncentrálnom kell.
Ez a kvíz most a legapróbb részleteken dőlhet el.
Mindhárman nyerni szeretnétek.
Igen.
És egyetlen kiesőkvíz választ el titeket a nyereménytől.
Felteszek egy egyszerű kérdést.
Mi a fontosabb: a pénz,
vagy inkább maga a győzelem, az első helyezés?
Muna, mit gondolsz?
Huszonnégy éves vagyok. Édesanyám pont ennyi idős volt,
amikor teljesen egyedül elmenekült a hazájából,
és az USA-ba költözött.
Rengeteg áldozatot hozott értem és a húgaimért, hogy boldogulhassunk.
Ki sem tudom fejezni, mit jelentene, ha ezt az összeget hazavihetném neki.
Michael, számodra miért fontos a győzelem?
Nem azért utaztam el Malajziába, hogy szünetet tartsak az életemben,
ami továbbra is zajlik, hanem mert győzni akarok.
A pénz segítene a saját és a családom jövőjének építésében.
Kifizetném belőle a diákhitelemet, letehetném az előleget egy házra.
Meglepném valamivel apámat, akire mindig számíthattam
anyám halála után.
Hatalmas szerencsém van, hogy meleg férfiként
magam mögött tudhatom a családom támogatását.
Szóval a pénzből, amit remélhetőleg megnyerek,
magamat és őket segíteném.
Sean!
Azért jöttem el a rendőrségtől,
hogy a feleségem fogászasszisztensnek tanulhasson.
Basszus!
Semmi baj.
Nem sietünk.
Mióta eljöttem, ő tartja el a családot.
Vagyis ha hazaviszem a pénzt,
abból kifizetjük a feleségem és a fiam, Jordan diákhitelét,
és önigazolást nyernék apaként…
Basszus!
…és férjként, hogy a munkám nélkül is gondoskodom róluk.
Hűha!
Ez az ember olyan játékosként beszél,
aki ugyanúgy vágyik a győzelemre, mint én.
Ami nagy gond.
Óriási probléma,
mert ő a fő gyanúsítottam.
- Gyenge voltam, bocsánat. - Dehogy!
Az érzelmeid kimutatása nem gyengeség.
És ez az igazság. Tényleg így van, számomra ezen múlik minden.
Igen.
Az elmúlt hetekben komoly terhelés alatt voltatok:
beutaztátok Malajziát, sok mindent átéltetek,
most pedig elérkezett a vég.
Ideje kitölteni a kvízt.
Húsz kérdésre kell felelnetek a tégla kilétét illetően,
méghozzá most utoljára.
Minden ezen áll vagy bukik.
Miután végeztetek,
az egyikőtök megnyeri a bankot,
és mindannyian végleges választ kapunk arra a kérdésre,
hogy ki a tégla.
Megtiszteltetés volt megismerni titeket.
- Köszi. - Derítsük ki, mit tudtok!
Még egyetlen kvíz előtt sem érzékenyültem így el.
Nincs folytatás, nincs több küldetés.
Nincs visszaút.
Ennyi volt.
Szerintem Michael volt a legjobb sakkjátékos.
Mindig két-három lépéssel jár mindenki előtt.
Már a legelső küldetésen is így volt.
Ő az, aki állandóan szabotál.
Valahogy minden egyes küldetésbe belerondít.
De ügyesen mozog társaságban, és sokan bíznak benne.
És a tégla pontosan erre törekszik.
Szerintem Michael a tégla.
Zakatol az agyam.
Eljátszottam a gondolattal,
hogy esetleg Michael a tégla.
És az veszélyes lehetőség.
De ha végiggondolom az eddigi küldetéseket,
és csak a tényeket nézem,
minden Seanra mutat.
Nagyon ügyesen érte el, hogy veszélytelennek tűnjön.
Helló!
És ahogy múlt az idő,
állandóan változott a sztorija.
És egyre gyanúsabb lett.
Felmentés.
Egy beépített zsarunak gyors észjárásúnak és okosnak kell lennie.
A stressztűrés pedig alapvető téglaképesség.
Sean a tégla.
A feszültség tetőpontra ért.
Egyetlen hiba 154 000 dollárba kerülhet.
Kizárólag akkor nyerhetem meg a játékot, ha Sean a tégla.
Csak én figyeltem meg, hogy küldetéseket szabotál, senki más.
Ravasz, és vág az esze.
Olyan gyorsan kapcsol, hogy aki nem figyel, annak fel sem tűnik.
De az embernek most már
a lehető legtöbb információt kellett kiderítenie a tégláról.
Vajon elég időt és energiát fektettem abba,
hogy valamennyi kérdésre tudjam a választ?
Hamarosan kiderül. A többi a sorson múlik.
KVÍZ VÉGE
A kvízre adott válaszok összesítése alatt
a város másik felén befutnak a kiesett játékosok is,
hogy megkoronázzák a győztest, és kiderítsék végre,
hogy ki a tégla.
Szevasztok!
- Úristen! - Drágáim!
Tök jó viszontlátni őket!
- Szia! - Szia!
Alig várom, hogy kiderüljön! Hisz valaki alaposan rászedett.
Ki volt az, és hogy csinálta?
- Ti kire szavaztatok? - Amikor kiestem, Neeshre.
- Tudom, azt hitted… - Mi van?
Gyere ide, haver!
Őrületes kaland volt.
- Ne már! - Úristen, ne!
- Ryan! - Helló!
Hugi!
Mindenki remekül játszott.
Szóval melyik volt a tégla?
Mennyi kis sunyi genya!
- Tűkön ülök! - Ki maradt?
- Sean, Michael, Muna a top három? - És Hannah.
- Ryan, kire… - Hannah a tégla?
- Hannah… - Nem.
Hannah!
- Hannah! - Na ne!
- Nem sikerült. - Hát nem.
- Nyerned kellett volna! - Tudom.
Azt hittem, Hannah bejut a három közé, aztán megnyeri.
Jól nézel ki.
De azért örültem a bűntársamnak.
Kettő, négy, hat, nyolc, kilenc. Hárman hiányoznak.
- Tehát Michael, Muna… - És…
- Sean. - Sean?
- Kire tippeltek? - Michaelre.
Michael érdekes lenne,
mert tényleg tégla módjára játszott.
Michael játékosnak és téglának is ideális,
hisz rokonszenves karakter.
Mindenki bírja, és közben az orrunknál fogva vezetett minket.
Nem a küldetéseket szabotálta, hanem minket.
Ti nem is tudjátok, hogy Sean zsaru volt.
Mi van?
Még csak nem is gyanakodtam rá!
Döbbenetes volna, ha kiderülne, hogy Sean a tégla.
De itt mindenki hazudik mindenkinek.
Dehogy! Tutira Muna! Rohadt okos!
Sokat szabotált.
A telefonfülkénél is.
Őszintén szólva Munára tippelek,
mert szerintem ő a legokosabb köztük.
A színészképességeiért
Emmyt vagy Oscart érdemelne. Mindig elámulok tőle.
Bármelyik lehet közülük.
Még mindig nincs lövésem se, hogy ki az!
Úristen, áruljátok már el! Tudni akarjuk!
Sziasztok!
- Helló! - Ari!
- Örülök, hogy újra látlak titeket. - Mi is örülünk neked!
Az egész kaland során mindvégig erre a pillanatra vártunk.
Muna!
Sean!
Michael!
Gyertek ide közénk!
Micsoda?
Óriási a feszültség.
Itt a vége, ma este vége lesz.
Győzni akarok, és jobban, mint Michael és Muna.
Szabályosan szétvet az ideg.
Talán igazam van, talán nem.
Próbálok laza és pozitív maradni,
mert tényleg mindent megtettem a győzelemért.
Gratulálok a végső három játékosnak.
Hihetetlen kalandon vagyunk túl,
amelyből mindannyian kivettétek a részeteket.
Egész idő alatt erre a pillanatra vártunk.
Itt és most.
Még sosem izgultam ennyire a játék során.
Biztos vagyok benne, hogy beazonosítottam a téglát.
Ugyanakkor a végeredmény alig néhány kérdésen múlhat,
és ettől kikészülök idegileg.
Itt az ideje,
hogy leleplezzük
a téglát.
Nincs több hazugság.
Tégla!
Kérlek, hogy fedd fel magad…
és lépj egyet előre!
Mi?
- Mondtam, Neesh! - Tudtam!
- Megmondtam! - Nem!
- Mondtam, Neesh! - Igen!
- Mi van, Sean? - Bocsi, Q!
- Bocsi! - Csók!
Végig kamuztál?
- Nem tudom! - Én sem!
Nagyon jól csinálta.
Muszáj volt nevetnünk.
Sean rohadt jól játszott.
Sosem volt nála jobb tégla.
- Sean! - Igen?
- Milyen érzés végre levenni az álarcot? - Hú!
Nagyon jó!
Nehéz volt tíz küldetésen át kitartani.
Majd belemegyünk úgyis.
- Szép munka. - Kösz.
- Csatlakozz a többiekhez! - Oké. Kösz.
Szép volt, Sean!
Na szevasztok!
Kösz, hogy visszafogadtok!
Lesokkoltál minket!
- Minden kamu volt? - Dehogy…
Óriási megkönnyebbülés végre kimondani, és túl lenni rajta.
Rád gyanakodtam a legkevésbé.
Büszke vagyok Seanra.
Néhány alakításáért Oscar-díjat érdemelne.
Ügyes volt.
- Óriási. - Kösz.
- Szép volt, Sean. - Van még egy kis dolgunk.
Igen.
Derítsük ki, hogy ki a győztes!
Idegtépő a várakozás.
Elképzelem a győzelmet, a vereséget.
Végig a kvízen rágódom.
Volt bármi, amit helyesnek hittem, mégis benéztem?
Teljesen elbizonytalanodom a döntéseimben.
Aki hazaviszi a bankot,
benne 154 000 dollárral.
- Igen! - Lássuk!
Muna, Seanra szavaztál.
Michael szintén Seanra szavazott.
Egyikőtök viszont több helyes választ adott a kvízen.
Annyit mondhatok, hogy nagyon szoros az eredmény.
Csupán két kérdés volt a különbség.
Na ne!
Jelen pillanatban már nem az a kérdés, hogy ki a tégla.
Hanem az, hogy ki ismeri őt jobban.
A győztes…
nem más, mint…
Michael.
- Igen! - Szép volt!
- Michael! - Szép volt!
- Büszke vagyok rád, Muna! - Gratula!
Szóhoz sem jutok.
Megnyertem A tégla második évadát.
Százötvennégyezer dollárt!
Felfoghatatlan!
Annyira büszke vagyok rád!
Örülök Michael győzelmének.
Ugyanakkor viszont annyira közel jártam!
Két kérdésen múlt!
Mindenki foglaljon helyet! Sok a megbeszélnivalónk.
Végig figyelemmel követtem a kalandot,
és én is próbáltam kitalálni, hogy ki lehet a tégla.
Helló!
- Sean! - Igen.
A televíziózás egyik legnehezebb feladatát kaptad.
Hát, nem könnyű.
Főállású apukaként mutatkoztál be a többieknek.
- Igen. - De ez nem minden.
- Tény. - Bizony.
- Ki vele! - Van más is.
Tényleg főállású apa vagyok, ez nem kamu.
De a karrierem utolsó nyolc és fél évében
fedett kábítószerügyi nyomozó voltam.
- A DEA-ben dolgoztam. - Ne viccelj!
Hosszú hajam és szakállam volt.
Kábítószeres és pénzügyi csapdaakciókban vettem részt.
A kiképzésem része volt az emberek kiismerése.
Kapcsolatot építek velük,
a kinyert információt pedig ellenük fordítom.
Ebben a játékban is erre törekedtem.
És melyik a nehezebb? Fedett rendőrnek vagy téglának lenni?
Téglának! Hisz ők mind őrültek!
Mind szabotőrök!
Sosem tudhatod, hogy mire készülnek,
hogy lelepleznek-e,
szóval minden küldetés előtt stresszeltem,
mert mindenképpen meg akartam húzni magam,
ahogy a munkámban is tettem.
Nem akartam, hogy bárki leleplezzen.
Ez a 11 ember pedig
a világ összes rétegét képviseli.
Intelligensek, gyönyörűek, okosak, műveltek.
A bűnözők buták.
Ha kitartó vagy, bármit kihúzhatsz belőlük.
Viszont itt 11 okos ember ül.
Szóval tudtam, hogy nehéz lesz.
Tudom, hogy nagyon szeretnétek tudni, hogy Sean hogyan szabotált titeket
oly sok alkalommal.
Igen.
Jöhet a visszatekintés?
- Igen! - Jöhet!
Akkor lássuk!
A TÉGLA
Meglepetés! Én vagyok a tégla.
Én végzem majd a piszkos munkát.
A tökéletes jelöltet választották, nagyon várom már!
Helló!
Még valaki!
- Szia! Sean. - Hali! Quaylyn vagyok.
- Nagyon örülök. - Vagy Q.
Erre születtem.
Készen állok a rombolásra, a kassza megcsapolására,
üres zsebbel küldök haza mindenkit.
Sean!
Kész? Jönnek?
Egyes csúzli, fegyvert tölts!
Már a legelején pénzt akartam veszíteni,
és azon voltam, hogy a behatolók átjussanak.
Hogy tudtad kihagyni?
Viccelsz? Jöttek, mint az őrültek!
Szerencsére Q szörnyen célzott.
mert így nem tűntem annyira bénának.
Mind a ketten elvétettük, így egyikünk sem tűnt túl gyanúsnak.
Sean, hülyét csináltál belőlem!
A kincsvadászatnál egyből nyilvánvaló volt,
hogy a tutaj lesz a gyenge pont.
Ha nem működik, mindenki bukik.
Szeva, Andy! Tudsz szerelni?
Úgyhogy azon voltam, hogy elvágjam a köteleket,
amik túl rövidek voltak nekik.
És lyukakat is fúrtam.
Itt jó lesz?
Kizártnak tartottam, hogy eljussanak a bójáig.
Mégis megoldották. Fantasztikus játékosok.
Én bevállalom, ha… Persze rajtatok áll.
- Bírom Seant. - Mike?
Bevették, hogy nyafogós háziférj vagyok,
aki minden kvíztől beijed,
pedig ez nem igaz.
- Úristen, de magasan vagyunk! - Ne már!
Ne már!
Kicsit sem vagyok tériszonyos.
Vegasból jöttem,
sokszor jártam a Stratosphere torony tetején.
Bírom a magasságot.
Na ne már!
Mindannyian bedőltek a mesémnek.
Gondolj a gyerekeidre!
- Ez az, Sean! - Gyerünk!
Ez az!
Akkor már bármit megtehettem volna,
és simán megúszom.
Kizárt volt, hogy nyerjenek.
Nulla-hét-egy-hat.
Kilencvenhét-negyven.
A hűtő nyolcra van állítva, ha ez bármit jelent.
- Ne! - Basszus!
A moziesten fennállt a veszély, hogy lelepleződöm.
Hogy állsz a hazudozással?
Megy, mint a vízfolyás. Imádom.
A munkám is erről szólt, amikor beépített zsaru voltam.
Tudtam!
Remélhetőleg elkönyvelik, hogy ennyi a sztori.
Ez volt Sean nagy titka, hogy beépített zsaru.
Tuti nem hiszik el, hogy egy beépített zsarut tettek meg téglának!
A gálán a kiszolgálóhelyiségbe jelentkeztem.
Nyilván voltak bennfentes infóim.
A legjobb húzásom az volt,
amikor levettem a tábláról az egyik vendég képét,
és egy másikra cseréltem.
Micsoda?
Végzem a dolgom.
Épp annyira szabotálok, hogy befolyásoljam a játékot,
de gőzük sincs róla.
Szerintem Seanra nem gyanakszunk. Vagy igen?
Nem.
A duplázás Munához megy, mert őrá tippelünk?
- Rá szavaztál? - Munára? Igen.
Bevált.
- Az az! Dupla öröm! - Csodás!
Hajrá, Muna!
Mintha életem leghosszabb drograjtaütésén lennék.
A küldetések olyanok, mint a kamuvásárlások.
Rendesen ráparázok,
mert igazából csak én játszok szerepet.
Az utolsó előny pedig…
Ha felmentés is van, akkor én ráhajtok.
Megmondom egyenesen.
FELMENTÉS
Tudtam, hogy ha bejelentem a szándékot, abból licitverseny lesz,
és kicsit sem kételkedtem benne, hogy kiürítik a kasszát.
- Ötvenkilencezer-ötszáz dollár. - Mi a jó ég?
- Ez most komoly? - Mi?
Komolyan?
- Úristen! - De hisz… Hé!
Majdnem elröhögtem magam, hogy: „Tiszta hülyék vagytok!
Megkönnyítitek a dolgomat!”
Én csak hátradőltem, a pénz pedig elúszott.
Nem volt mindig könnyű.
Mind megérdemlik, hogy megnyerjék a pénzt,
de végeznem kellett a dolgomat.
Jöjjön a segítség?
- Ne! - Még ne!
Nem akarom.
És nem tagadom,
néha nagyon élveztem.
Ne, Michael!
Sean, rossz felé húzod!
- Nagyon haragudtam! - Ezt elbuktuk.
Az utolsó pillanatig végeztem a dolgom téglaként,
és minden alkalmat megragadtam, hogy szabotáljam az utolsó küldetést.
Gyerünk, Sean!
- Ne! - Sean!
Bumm!
Igen!
- Sean, tudod… - Igen?
- Most teljesen más embernek tűnsz… - Igen.
…mint a játékos, aki az elmúlt hetekben részt vett ebben a kalandban.
Ez volt a lényeg, fedésben dolgoztam,
és előadtam a kétbalkezes, idétlen, átlagos fehér amerikai apukát.
A valóságban is annyi rossz poént sütsz el…
- Az valódi! - …mint téglaként?
- Oké. - Az nem kamu.
- Mind bedőltetek neki? - Be.
- Teljesen. - Mind bevettük.
Sean tökéletesen hozta a „mihaszna apuka” szerepét.
Nem hiszem, hogy sikerült volna rájönnöm.
Nagyon durva, hogy ő volt.
Elképesztő tégla voltál.
Csak egy igazán jó ember képes ennyire gonosznak tettetni magát.
Ez jó, köszönöm.
Michael, hogy érzed magad?
Fantasztikusan. Szóhoz sem jutok.
Szabályosan reszkettem.
Tudtam, hogy a taktikámmal messzire juthatok, de erre nem számítottam.
Mit mondasz majd édesapádnak?
Alig várom, hogy közöljem vele.
Azt hiszi majd, hogy ugratom.
Aztán megkérdezem, hogy mit kér, mert örömet akarok szerezni neki.
Megérdemelted a győzelmet.
És gazdagabb lettél 154 000 dollárral.
Emeljük poharunkat a győztesünkre, Michaelre,
a bámulatos második helyezettre, Munára,
és a legnagyszerűbb téglára Malajziában, Seanra!
Köszi.
Gratulálok! Szép munka.
Igen!
Gratulálok, Ari! Köszi.
Én vagyok a tégla.
Úristen, de jólesik kimondani!
Úgyhogy kimondom megint.
Én vagyok a tégla!
Én voltam.
Emberek, még valamit szeretnék mondani.
- Itt a vége! - Igen!
Ez az!
A feliratot fordította: Marik Gábor